דנייפר (משגר)

דנייפר (ברוסית:Днепр, באוקראינית:Дніпро)  הוא משגר לוויינים וחלליות רב־שלבי בעל מנוע דלק נוזלי, אשר פותח במשותף על ידי רוסיה ואוקראינה לשיגור לוויינים. המשגר מבוסס על טיל בליסטי R-36М שפותח במפעל "יוז'מאש" באוקראינה הסובייטית בשנות ה-70 של המאה ה-20.

בעקבות חתימה על האמנה לצמצום הנשק האסטרטגי היה צורך בפירוק כ-50% מטילי R-36M. בהחלטת רוסקוסמוס וסוכנות החלל הממלכתית של אוקראינה הוקמה חברה "קוסמוטראס" במטרה לבצע שינוי יעוד של טילים תוך התאמתם למשגר לוויינים וחלליות. לידי החברה החדשה הועברו כ-160 טילים.

השלב הראשון והשני של הטיל נותרו ללא שינוי. לשלב שלישי התווספה מערכת בקרה חדשה.

לשיגור המשגר הותאם כן שיגור 109 בקוסמודרום בייקונור. כמו כן בוצעו כמה שיגורים מאתר שיגורים יאסני במחוז אורנבורג. השיגור הראשון בוצע ב-21 באפריל 1999 הוא בוצע יל ידי צוות של חיל הטילים האסטרטגיים של רוסיה. בסך הכול בוצעו 22 שיגורים בהם היו 140 לוויינים מ-20 מדינות. בשנת 2014 השיגור כלל לוויין ישראלי דוכיפת 1

בסוף 2014 כל השותפים האוקראינים עזבו את המיזם והוא הועבר לידי רוסיה כאשר כ-10% מהמניות היו בבעלות חברה מקזחסטן. החברה הודיע שתכבד את החוזים שנחתמו לשנת 2015, אך מ-3 שיגורים מתוכננים בוצע שיגור בודד. מאז לא היו שיגורים נוספים ולקוחות החברה עבדו לספקים אחרים.

קישורים חיצוניים 

 נתוני שיגורים
נתונים טכניים
 תאור המשגר

משגרים רוסים
אוקראינה: מדע וטכנולוגיה